বড় বাজার, ইস্তাম্বুল
বড় বাজার (তুর্কি: Kapalıçarşı, অর্থ 'আচ্ছাদিত বাজার'; এছাড়াও Büyük Çarşı, যার অর্থ 'বড় বাজার') হল ইস্তাম্বুলের বৃহত্তম ও প্রাচীনতম বাজারগুলোর মধ্যে একটি, যেখানে ৬১টি আচ্ছাদিত সড়ক ও ৪,০০০টি দোকান রয়েছে যা মোট ৩০,৭০০ বর্গমিটার জুড়ে অবস্থিত। এটি প্রতিদিন ২,৫০,০০০ থেকে ৪,০০,০০০ দর্শকদের আকর্ষণ করে। ২০১৪ সালে, এটি ৯১,২৫০,০০০ বার্ষিক দর্শনার্থীদের সাথে বিশ্বের সর্বাধিক দর্শনীয় পর্যটন আকর্ষণগুলির মধ্যে শীর্ষস্থানে তালিকাভুক্ত ছিল। ইস্তাম্বুলের বড় বাজার প্রায়শই বিশ্বের প্রথম বিপণিবিতানগুলোর অন্যতম হিসাবে বিবেচিত হয়।